Document ID: 31997R1677

KOMMISSIONENS FORORDNING (EF) Nr. 1677/97 af 28. august 1997 om ændring af forordning (EØF) nr. 3886/92 om gennemførelsesbestemmelser for de præmieordninger, der er fastsat i sektoren for oksekød, for så vidt angår forskudsbetaling
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 4b, stk. 8, og artikel 4d, stk. 8,
under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik (3), senest ændret ved forordning (EF) nr. 1287/95 (4), særlig artikel 4 og 5, og
ud fra følgende betragtninger:
I Kommissionens forordning (EØF) nr. 3886/92 (5), senest ændret ved forordning (EF) nr. 1302/97 (6), er der fastsat visse regler for forskudsbetaling; på grund af den vanskelige situation i visse tyske områder som følge af oversvømmelserne ved Oder bør det tillades at forhøje forskuddet på den særlige præmie og ammekopræmien og fremrykke begyndelsesdatoen for udbetaling af disse forskud; tidspunktet for kontering af udgifterne til disse forskud skal om nødvendigt udskydes afhængigt af de resterende disponible midler på 1997-budgettet; med henblik herpå bør artikel 7, stk. 1, i Kommissionens forordning (EF) nr. 296/96 (7), senest ændret ved forordning (EF) nr. 1391/97 (8), fraviges;
nærværende forordning bør straks træde i kraft, for at forskuddene kan udbetales fra den 1. september 1997;
de i denne forordning fastsatte foranstaltninger er i overensstemmelse med Forvaltningskomitéen for Oksekød og EUGFL-komitéen -
UDSTEDT FØLGENDE FORORDNING:
Artikel 1
I artikel 44, stk. 1, i forordning (EØF) nr. 3886/92 indsættes følgende afsnit:
»Med hensyn til kalenderåret 1997 kan forskuddet på den særlige præmie og ammekopræmien desuden udbetales producenter i områderne Uckermark, Barnim, Märkisch-Oderland, Oder-Spree og Frankfurt an der Oder, der er ramt af Oders oversvømmelser i Brandenburg i Tyskland, fra den 1. september 1997 med op til 80 % af beløbet for disse præmier. Uanset artikel 7, stk. 1, i forordning (EF) nr. 296/96 kan de udgifter, der følger af udbetalingen af disse forskud inden den 16. oktober 1997, konteres for november 1997.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. august 1997.

Labels: 4
17
5
6
18
15